רן סער

רן סער (נולד ב-5 ביולי 1952) הוא יו"ר מכבי שירותי בריאות, וקודם לכן היה מנכ"ל הקופה. קודם לכן שירת ב"מוסד" במשך 24 שנים.

ביוגרפיה
הוריו של רן סער, ברוך וריבה סנדלר, עלו לישראל מדרום אפריקה ב-1948, והתיישבו בבית ינאי. בתם הבכורה נפטרה ימים מעטים לאחר שנולדה, ולכן חזרו לדרום אפריקה לקראת הולדתו של רן, ורק בהגיעו לגיל שנה חזרו לבית ינאי.

סער שירת בצה"ל כקצין בצנחנים ובנח"ל. למד כלכלה בארצות הברית ועבד כמאבטח בשגרירות ישראל. גויס ל"מוסד" בזכות שליטתו באנגלית, ושירת בתפקידים מבצעיים, בעיקר בחו"ל. לאחר 24 שנים פרש, לאחר שלדבריו לא הסתדר עם ראש "המוסד", אפרים הלוי.

הוא בוגר המכללה לביטחון לאומי ובעל תואר שני במדעי המדינה מאוניברסיטת חיפה.

לאחר פרישתו מ"המוסד" מונה בשנת 2000 לראש מחוז השרון של "מכבי שירותי בריאות", ושימש בתפקיד זה במשך שש שנים. בהמשך שימש במשך ארבע שנים ראש מחוז המרכז.

ביולי 2011 מונה למנכ"ל הקופה במקומו של פרופ' אהוד קוקיה. בשנת 2014 קיבל את אות המנכ"ל המצטיין מטעם "אנשים ומחשבים".
בשנת 2021 סיים את כהונתו כמנכ"ל הקופה ומונה ליו"ר ההנהלה במקומו של פרופ' משה רוח.

במהלך כהונתו "מכבי" הקימה את בית החולים אסותא אשדוד וסער מונה ליו"ר בית החולים.

מכהן כדירקטור בחברות בנות של "מכבי שירותי בריאות".

חיים אישיים
מתגורר ברעננה, נשוי בשנית לאיריס ואב לארבעה בנים.

אחותו, אורנה סנדלר-קליין, שירתה אף היא ב"מוסד" בתפקיד מבצעי בחו"ל, ולאחר פרישתה כתבה שני ספרים (האחד על שירותה והשני על היעלמות אחותם).

קישורים חיצוניים

הערות שוליים

אנשי המוסד
בוגרי המכללה לביטחון לאומי
מנכ"לים ישראלים
דירקטורים ישראלים
מנכ"לים יוצאי המוסד
מנכ"לי מכבי שירותי בריאות
ישראלים ילידי דרום אפריקה
בית ינאי: אישים
ישראלים שנולדו ב-1952